open-index/open-wikipedia-markdown huggingface dataset:
Miami Dolphins

**Miami Dolphins** on Yhdysvalloissa NFL:ssä pelaava amerikkalaisen jalkapallon ammattilaisseura. Se pelaa American Football Conferencen itäisessä divisioonassa, AFC Eastissä. Dolphins liittyi amerikkalaisen jalkapallon ammattilaisliiga AFL:ään vuonna 1966 ja aloitti NFL:ssä vuonna 1970, AFL:n ja NFL:n yhdistyttyä. Se on voittanut Super Bowlin kahdesti, kausina 1972 ja 1973, ja ollut Super Bowlin häviävänä osapuolena kolmesti, kausina 1971, 1982 ja 1984. Dolphins on Floridan vanhin Yhdysvaltain suurissa ammattilaisliigoissa pelaava seura.

Kauimmin Dolphinsin päävalmentajana on toiminut Don Shula, joka on eniten otteluita voittanut valmentaja NFL:n historiassa. Hän valmensi Dolphinsia vuosina 1970–1995, mitä ennen hän oli toiminut Baltimore Coltsin päävalmentajana. Shula valittiin Pro Football Hall of Famen jäseneksi vuonna 1997. Dolphinsin pelaajista Pro Football Hall of Fameen on valittu muun muassa pelinrakentajat Bob Griese ja Dan Marino, jotka molemmat pelasivat seurassa koko ammattilaisuransa.

Perustamisestaan lähtien Dolphins on voittanut kaksi Super Bowlia, viisi AFC-mestaruutta ja 13 divisioonan mestaruutta. Joukkue on tunnettu vahvasta puolustuksestaan historian aikana. Hall of Fame -puolustuksen koordinaattori Bill Arnsparger johti joukkuetta vuosina 1970-1976 ja kehitti innovatiivisen "53"-puolustuksen, jota monet joukkueet käyttävät edelleen. 

Seuran omistaja on Stephen Ross. Miami Dolphins oli vuonna 2023 *[[Forbes]]in* listauksessa maailman 17. arvokkain urheiluseura 5,7 miljardin dollarin arvolla.

## Historia
### Perustaminen ja varhaiset vuodet
Miami Dolphins saavutti ammattilaisjalkapallon historiassa ennennäkemättömän nousun: se eteni ensimmäisen laajennusvuoden vaikeuksista urheilun huipulle vain kuudessa vuodessa (1966–1972). Vuonna 1966 Dolphins aloitti AFL:n yhdeksäntenä jäsenenä. Joukkueen perustaja oli Joseph Robbie. Kuusi vuotta myöhemmin se oli ainoa NFL-joukkue, joka on koskaan pelannut täydellisen kauden.

## Seuratunnukset
### Nimi
Dolphin tarkoittaa suomeksi käännettynä delfiiniä. Ennen seuran nimen valintaa järjestettiin nimiehdotuskilpailu, joka sai yhteensä 19&nbsp;843 osallistujaa. Osallistujista 622 ehdotti nimeä Dolphins. Lopullisen valinnan kilpailun voittajaehdotuksesta teki tiedotusvälineiden edustajista koottu seitsenjäseninen raati. Valinta seuran nimeksi julkistettiin 8. lokakuuta 1965.

## Päävalmentajat

## Saavutukset
### NFL-mestaruudet

## Lähteet

## Aiheesta muualla

*Miami Dolphinsin kotisivut
Europaeus

**Europaeus**, suomennettuna muodossa **Äyräpää** on suomalainen pappissuku. Suvun vanhin tunnettu jäsen *Jakob Europaeus* toimi Joukion (myöh. Parikkalan) kappalaisena 1690-luvulla.

1900-luvun alussa oletettiin Europaeus-nimen juontuvan Muolaan Äyräpäässä asuneesta Matti Äyräpäästä. Tällöin moni suvun jäsen suomensikin nimensä Äyräpääksi. Jälkeen päin tämä teoria suvun alkuperästä on kuitenkin kyseenalaistettu, sillä kirkonkirjoista ei ole löytynyt sitä tukevia tietoja. Sen sijaan Viipurin seudulla asui suku nimeltä *Äyräväinen*, jolla saattaa olla yhteys Europaeus-sukuun. Nimen kirjoitusasusta on esiintynyt myös muunnelmia *Euräväin(en)* ja *Euräpäin(en)*.

## Suvun jäseniä
* Aleksandr Europaeus (1827–1885), venäläinen yhteiskunnallinen vaikuttaja
* Peter Adolf Europaeus (1753–1825), suomalainen rehtori ja kirkkoherra
* Jakob Johan Europaeus (1758–1827), suomalainen hovineuvos ja Viipurin pormestari
* Anders Josef Europaeus (1797–1870), suomalainen pappi ja valtiopäivämies
* Charlotta Europaeus (1794–1858), Suomen ensimmäinen naispuolinen kansanrunouden kerääjä, Peter Adolf Europaeuksen tytär
* D. E. D. Europaeus (1820–1884), suomalainen kielitieteilijä ja kansanrunouden kerääjä, Peter Adolf Europaeuksen poika
* Elina Europaeus (s. 1940), suomalainen kiekonheittäjä
* Ella Kitunen, o.s. Europaeus (1890–1988), opettaja ja ravitsemustieteilijä, Anders Josef Europaeuksen pojantytär
* Matti Äyräpää, vuoteen 1876 *Europaeus* (1852–1928), professori, Suomen hammaslääketieteen isä, Anders Josef Europaeuksen poika
* Aarne Äyräpää, vuoteen 1930 *Europaeus* (1887–1971), suomalainen arkeologi ja historiantutkija, Matti Äyräpään veljenpoika
* Aune Äyräpää (1898–1981), taidemaalari, Matti Äyräpään tytär
* Jari Europaeus (s. 1962), jalkapallovalmentaja

## Lähteet

## Aiheesta muualla
*
Lasse Tennander

**Lasse Tennander** (s. 29. huhtikuuta 1945) on ruotsalainen muusikko, säveltäjä ja kirjoittaja.

Tennander oli 1970-luvulla aktiivinen ruotsalaisen progg-liikkeen edustaja.

Ensimmäinen kappaleensa Tennander nauhoitti vuonna 1966, mutta hän teki läpimurron artistina vasta 1976, kun poliittinen LP *Alla är vi barn i början* julkaistiin. Ennen omaa läpimurtoaan ja sen jälkeenkin Tennander kirjoitti paljon kappaleita muille artisteille, kuten Peter Lundbladille ja The Wayfarersille.

Kahden ensimmäisen albumin myötä Tennander sai levytyssopimuksen Oktober-levy-yhtiön kanssa. Oktober meni myöhemmin konkurssiin, ja Tennander siirtyi levy-yhtiö Sonetiin. 

Eräs Tennanderin tunnetuimmista kappaleista on *Ska vi gå hem till dig*, josta ovat myöhemmin oman cover-versionsa tehneet muun muassa Magnus Uggla ja Miio. Vuonna 2009 Tennanderin albumi *Alla är vi barn i början* pääsi mukaan kirjaan *Tusen svenska klassiker*, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.

## Diskografia
### Albumit
* *[[Lars Vegas]]* (1974)
* *Alla är vi barn i början* (1976)
* *På jakt…* (1978)
* *Längst därinne är himlen ändå röd* (1979)
* *På egen hand och med fötterna på jorden* (1981) (livelevy)
* *Konsten att hålla balansen* (1982)
* *Rötter* (1985)
* *Ett rum och en son* (1987)
* *Spotlight* (1989) (kokoelmalevy) 
* *Fullständiga rättigheter* (1990)
* *NU* (1992)
* *En liten stund på vår jord (Ballader 1978–1993)* (1993)
* *Tennander* (1997)
* *Så länge hjärtat kan slå (Tennander möter Taube)* (2002)
* *[[Därifrånochhit (sånger 1974–2003)]]* (2003) (kokoelmalevy)
* *Fortsättning följer...* (2007)

### Tunnettuja kappaleita
*Ska vi gå hem till dig
*Med revade segel
*Lisa Lisa

## Lähteet

## Aiheesta muualla
*Viralliset kotisivut 
*Progg.se
Arthur Brofeldt

**Arthur Brofeldt** (27. tammikuuta 1868 Taipalsaari – 27. elokuuta 1928 Helsinki) oli suomalainen virkamies, joka toimi senaattorina niin sanotussa amiraalisenaatissa.

Brofeldt suoritti ylioppilastutkinnon vuonna 1888 ja Helsingin yliopiston oikeustieteen opintojen jälkeen sai varatuomarin arvon 1896. Sen jälkeen hän toimi Viipurin lääninhallituksessa 1896–1903 siirtyen sitten keisarillisen Suomen senaatin palvelukseen. Ennen senaattorinimitystään Brofeldt toimi muun muassa Hämeen läänin kuvernöörinä (maaherrana) 1910–1911 ja vankeinhoitohallituksen ylijohtajana 1912–1914.

Varatuomari Brofeldt nimitettiin venäläistyneeseen Borovitinovin senaattiin senaattoriksi ja oikeustoimituskunnan päälliköksi 26. kesäkuuta 1914 juuri ennen ensimmäistä maailmansotaa ja hän toimi tässä tehtävässä tsaarivallan kukistumiseen asti eli 26. maaliskuuta 1917.

Itsenäisessä Suomessa Brofeldt toimi yksityisenä asianajajana aina kuolemaansa eli vuoteen 1928 asti.

Arthur Brofeldt oli kirjailija Juhani Ahon sekä hänen veljiensä Kaarlo ja Pekka Ahon isän serkku.

## Kirjallisuutta
*Håkon Holmberg: (Keisarillisen) Suomen senaatin talousosaston puheenjohtajat, jäsenet ja virkamiehet 1909–1918 - elämäkerrallinen luettelo, Helsinki, 1964.

## Lähteet
Laboga

**Laboga** on puolalaisen Adam Labogan perustama kitaravahvistintehdas ja tuotemerkki. Adam Laboga rakensi ensimmäisen itse suunnitelemansa vahvistimen vuonna 1973 ja tehdas aloitti toimintansa 1990-luvun alussa.

## Aiheesta muualla
*
2036

## Ennustettuja tapahtumia
* 13. huhtikuuta – arviolta 250-metrinen asteroidi Apophis mahdollisesti törmää Maahan. Törmäyksen todennäköisyydeksi on laskettu 1:45&nbsp;000, mutta Nasa ilmoitti 8. lokakuuta 2009 että todennäköisyys olisi enää 1:250 000.

## Lähteet
Mihail Ganskau

**Mihail Fjodorovitš Ganskau** (s. 7. tammikuuta 1867 Venäjä – k. ?) oli venäläisen kaartinupseerin poika, suoritti oikeustieteellisen tutkinnon Venäjällä 1889 ja toimi sen jälkeen keisarillisen Venäjän oikeuslaitoksen palveluksessa.

Ganskau määrättiin 1899 Suomen kenraalikuvernöörin käyttöön saavuttaen palveluksistaan keisarilliselle Venäjälle ja keisarille todellisen valtioneuvoksen arvon 1912. Todellinen valtioneuvos Ganskau yleni toisen sortokauden aikana senaattoriksi 20. kesäkuuta 1912 toimien siviilitoimituskunnan päällikkönä ensin Markovin ja sitten Borovitinovin johtamissa senaateissa. Hän erosi venäläistyneen senaatin mukana tsaarivallan kukistuessa 26. maaliskuuta 1917.

Ganskaun vaiheet vallankumouksen jälkeisestä ajasta ovat tuntemattomat.

## Kirjallisuutta
*Håkon Holmberg: (Keisarillisen) Suomen senaatin talousosaston puheenjohtajat, jäsenet ja virkamiehet 1909-1918 - elämäkerrallinen luettelo, Helsinki, 1964.
Shelley Morrison

**Shelley Morrison**, oik. **Rachel Mitrani**, (26. lokakuuta 1936 New York City – 1. joulukuuta 2019) oli yhdysvaltalainen näyttelijä. Hänet tunnetaan myös nimellä **Rachel Domínguez**, jota hän käytti lähinnä uransa alkuaikoina. Morrison on näytellyt elokuvissa, teatterissa ja televisiossa 1960-luvulta lähtien. Hänet tunnetaan luultavasti parhaiten rooleista tv-sarjoissa *[[General Hospital]]* ja *[[Will & Grace]]*.

Morrison syntyi 26. lokakuuta vuonna 1936 New York Cityssä New Yorkin osavaltiossa sefardijuutalais-espanjalaiseen perheeseen. Hänen isänsä kuoli Morrisonin ollessa vasta nuori tyttö ja hän muutti äitinsä kanssa Los Angelesiin, Kaliforniaan. Morrison opiskeli myöhemmin Los Angeles City Collegessa.

Vaikka Morrison luultavasti tunnetaan parhaiten 1990-luvulla alkaneesta tilannekomediasta *Will & Grace* ja muista vierailuistaan tv-sarjoihin, on hän esiintynyt myös monessa elokuvassa kuten *Kultakahle* (1965) ja *Avioero amerikkalaisittain* (1967). Vuonna 1999 Morrison teki vierailun tv-sarjaan *Will & Grace*. Hänen hahmonsa Rosario Salazarin piti esiintyä vain yhdessä jaksossa, mutta katsojat pitivät hänestä ja Rosario päätettiin pitää sarjassa. Morrison esitti häntä aina sarjaan loppuun saakka vuoteen 2006 asti.

## Lähteet

## Aiheesta muualla
*
Titanomakhia

**Titanomakhia** (, ) eli *titaanien taistelu* oli kreikkalaisessa mytologiassa titaanien ja olympolaisten jumalten välillä käyty monivuotinen taistelu.

Taistelussa Zeuksen johtamat jumalat hyökkäsivät linnoitukseen, jonka Kronoksen johtamat titaanit olivat rakentaneet Othrys-vuorelle Thessalian tasangon toiselle laidalle, Olymposvuorta vastapäätä. Kun sotaa oli käyty kymmenen vuotta ilman suurempia tuloksia, olympolaisten ylijumala Zeus päätti äitinsä kehotuksesta vapauttaa kykloopit, jotka takoivat hänen salamansa, sekä kolme satakätistä giganttia, Gaian ja Uranoksen hirmuisimmat jälkeläiset: hekatonkheires-jättiläiset. Olympolaiset antoivat näille nektaria ja ambrosiaa, jumalten ruokaa, ja saivat heidät vannomaan uskollisuutta Zeukselle. Satakätisten giganttien avulla olympolaiset hyökkäsivät uudestaan titaanien kimppuun. Gigantit hylkäsivät jumalten antamat aseet havaittuaan, ettei niistä ollut hyötyä titaanien vahvoja muureja vastaan. Sen sijaan he raastoivat kalliosta suuria järkäleitä ja paiskasivat nämä kohti titaanien puolustusmuureja. Titaanit maksoivat samalla mitalla, mikä johti niin valtaisaan myllerrykseen, että koko maa tärisi. Kun Zeus näki, että hänen temppelinsä, jonka Hefaistos oli rakentanut, oli vaarassa romahtaa, hän raivostui ja käytti ensimmäisen kerran kaikkia voimiaan. Samalla satakätiset ottivat kiven jokaiseen käteensä ja heittivät 300 kiveä kerralla titaanien niskaan. Tällöin titaanien vastarinta murtui ja heidät ajettiin Tartarokseen, manalan syvimpään kolkkaan.

Titanomakhiasta kerrotaan muun muassa Hesiodoksen *[[Jumalten synty|Jumalten synnyssä]]*. Se oli aiheena myös kadonneessa eepoksessa *[[Titanomakhia (eepos)|Titanomakhia]]*.

## Lähde

* Bellingham, David: *Kreikan mytologia*.

### Viitteet
Aleksander Strandman

**Aleksander Maximilian Strandman** (7. lokakuuta 1856 Kivennapa – 8. helmikuuta 1933 Helsinki) oli Venäjän armeijan eversti ja Suomen suuriruhtinaskunnan senaattori.

Strandman kävi sotilaslukion Venäjällä Pihkovassa ja sen jälkeen Väinänlinnan jalkaväkirykmentissä ja Helsingin junkkarikoulussa. Toimittuaan upseerina Väinänlinnassa alikapteeni Strandman siirrettiin 1893 Suomen sotaväen käyttöön. Strandman toimi Mikkelissä aina Suomen sotaväen lopettamiseen eli vuoteen 1902 asti. Sen jälkeen hän toimi Helsingin sotilaspiirin päällikkönä everstiluutnantiksi ylennettynä ja sai vuonna 1911 everstin arvon. Eversti Aleksander Strandman nimitettiin senaattoriksi venäläistyneeseen Borovitinovin johtamaan Suomen senaattiin 18. kesäkuuta 1913 siviilitoimituskunnan apulaispäälliköksi, jossa tehtävässä hän toimi aina tsaarivallan kukistumiseen asti 26. maaliskuuta 1917. 

## Kirjallisuutta
*Håkon Holmberg: (Keisarillisen) Suomen senaatin talousosaston puheenjohtajat, jäsenet ja virkamiehet 1909–1918 – elämäkerrallinen luettelo, Helsinki, 1964.
Taininiemi

**Taininiemi** on kylä Simojokivarressa Simon kunnassa. Kylä sijaitsee Simojoen Tainikosken varrella paikassa, jossa Simojoki ja Tainijoki yhtyvät. Simon ja Ranuan välinen seututie 924 sekä Taininiemen ja Kiimingin välinen seututie 849 risteävät Taininiemellä. Kylässä on myös matkailuvaunualue.

Kylän nimi kirjoitetaan usein väärin muodossa *Tainiemi*.
Adriana Lima

**Adriana Francesca Lima** (s. 12. kesäkuuta 1981 Salvador, Bahia) on brasilialainen huippumalli. Hänet tunnetaan parhaiten yhteistyöstään Victoria's Secretin kanssa. Lima on 178&nbsp;cm pitkä.

13-vuotiaana Lima "löydettiin" ostoskeskuksesta ja kaksi vuotta myöhemmin hän osallistui Ford Supermodel -mallikilpailuun, jossa hän sijoittui lopulta toiseksi. Hän sai sopimuksensa Fordin kanssa ja muutti New York Cityyn, Yhdysvaltoihin. Uransa alkuvaiheessa Lima esiintyi lähinnä lehdissä, muun muassa *[[Vogue]]ssa* ja *[[Marie Clairessa]]*. Hänen läpimurtonsa oli vaatemerkki Vassaretten kanssa tehty mainoskampanja. Lima on sen jälkeen tehnyt töitä muun muassa meikkiyhtiö Maybellinelle, Victoria's Secretille ja Mossimolle. Vuonna 2007 hän oli kolmanneksi suuripalkkaisin malli Gisele Bündchenin ja Kate Mossin jälkeen.

## Yksityiselämä

Adriana Lima on ollut naimisissa serbialaisen koripalloilija Marko Jarić kanssa. Pari vihittiin 14. helmikuuta 2009. Toukokuussa 2009 Lima ilmoitti odottavansa esikoistaan aviomiehensä kanssa. Heillä on kaksi tytärtä, Valentina Lima Jarić (s. 15. marraskuuta 2009) ja Sienna (s. 12. syyskuuta 2012). Toukokuussa 2014 Lima ja Jaric ilmoittivat eroavansa.

## Lähteet

## Aiheesta muualla

*Adriana Liman virallinen sivusto 
*Adriana Lima    
*
Jongunjoki

**Jongunjoki** on erämainen joki Itä-Suomessa. Se alkaa Kuhmon puolelta Kainuusta Jonkerinjärvestä ja jatkaa monia pieniä mutkia tehden kulkuaan Lieksaan, Pohjois-Karjalaan ja yhtyy Lieksanjokeen. Joen pituus on 76 km ja valuma-alue 1&nbsp;135 km². Keskivirtaama on 14 m³/s, huippuvirtaama 155 m³/s ja keskimääräinen pienin virtaama 3 m³/s. Joki on tärkeä melontareitti. Joen latvajärvi Jonkeri on 196 metriä merenpinnasta, ja putousta on 68 km pitkällä melontareitillä 80 m. Reitti sisältää monia helppolaskuisia koskia. 

## Jongunjoen vanhojen metsien suojelualue

Jongunjoen vanhojen metsien suojelualue sijaitsee Lieksan pohjoisella rajalla Lieksa-Kuhmo-tien molemmilla puolilla. Se ei ulotu Jongunjoen rantaan. Sen pinta-ala on 337 ha. Jongunjoen suojelualue on merkittävä Lieksan pohjoisosan vanhojen metsien suojelun kannalta. Alue on ollut aiemmin Metsähallituksen luonnonhoitometsä.

## Lähteet

*  
* 
* *Suomen Melontaopas*, Edita Prima Oy, 2004

### Viitteet
The Sons of Odin

**The Sons of Odin** on Manowarin toinen EP-julkaisu. Se ilmestyi 2006, sisältäen kaksi live versiota aikaisemmin ainoastaan Hell on Earth IV DVD:n mukana tulleen singlen kappaleista ja kolme aivan uutta kappaletta. Kaikki kappaleet julkaistiin myöhemmin Gods of War levyllä. Tosin Odin kappale oli levyllä aivan erilainen. EP:stä on kaksi eri versiota. Toinen on nimeltään Immortal Edition ja tavallisen version lisäksi sisältää bonus DVD:n. Immortal Editionin kansi on punainen ja eroaa kanneltaankin tavallisen version sinisestä kannesta.

## Kappaleet
# The Ascension (Live)
# King of Kings (Live)
# Odin
# Gods of War
# The Sons of Odin

## Kokoonpano
* Eric Adams – laulu
* Karl Logan – kitara
* Joey DeMaio – bassokitara
* Scott Columbus – rummut

## Arvostelut
* Allmusic: 

## Aiheesta muualla
* 
* The Sons of Odin discogs.com -sivustolla

## Lähteet
Puu-Nurmes

**Puu-Nurmes** on hyvin säilynyt puutaloalue Nurmeksen kaupungissa Pohjois-Karjalassa. Puu-Nurmes on nykypäivänäkin asuttu, elävä ja hyvinhoidettu asuinalue kaupungin keskustassa. Pääosa rakennuskannasta on peruskorjattu.

## Historia
Puu-Nurmeksen aika alkoi vuoden 1876 jälkeen, Aleksanteri II aikaan, kun Nurmes oli perustettu kauppalaksi. Kauppala rakennettiin kahden järven Nurmesjärven ja Pielisen Vinkerlahden väliselle harjulle, jolla ei ollut aikaisempaa asutusta. Asemakaava oli ns. empirekaava, jonka suunnitteli Julius Basilier. Asemakaavan vahvisti Venäjän tsaari 1897. Palontorjunnan takia kadut suunniteltiin leveiksi, ja katujen varsille istutettiin paljon koivuja. Siksi Nurmes tunnetaan ”koivujen kaupunkina”. Pääosa vanhan kaupungin ydinosan rakennuskannasta on 1880-luvun ja 1930-luvun väliseltä ajalta. Talot ovat hirsirakenteisia ja vuorattu laudoilla ulkopuolelta.

## Lähteet
* Nurmeksen kaupunki - Kultuuritoimi: *Puu-Nurmes. Ikkuna elämään ja menneeseen aikaan.*
* Nurmeksen kaupungin kulttuurityö. *Puu-Nurmes*. 1994
* Suomen Matkailuliitto. *Suomen Matkailuopas*. 1995.
Alex Pettyfer

**Alexander Richard Pettyfer** (s. 10. huhtikuuta 1990) on brittiläinen näyttelijä, joka on tullut tunnetuksi roolistaan Alex Riderina Anthony Horowitzin kirjaan perustuvassa elokuvassa *[[Alex Rider & Stormbreaker (elokuva)|Alex Rider & Stormbreaker]]*.

## Tausta
Alex Pettyfer on kotoisin Isosta-Britanniasta, Hertfordshiren Stevenagestä. Hän syntyi näyttelijä Richard Pettyferille ja entiselle mallille, Lea Robinsonille (joka nykyään tunnetaan Lee Irelandinä). Hänen vanhempansa ovat eronneet ja nykyisin hänen äitinsä on naimisissa Michael Irelandin kanssa. Alexilla on myös velipuoli, James Ireland, josta on mahdollisesti tulossa maailmanluokan tenniksenpelaaja.

## Ura
Pettyfer aloitti uransa seitsemän vuoden ikäisenä, jolloin hän toimi lapsimallina tuotemerkeille, kuten *GAP*, tavattuaan Ralph Laurenin eräässä lelukaupassa New Yorkissa.

Vuonna 2005, kun Pettyfer oli lopettelemassa malliuraansa, hän teki ammatillisen ensiesiintymisensä brittiläisessä televisiotuotannossa Tom Brown's Schooldays, esittäen siinä päähenkilö Tom Brownia. Kesäkuussa 2005 hänet valittiin 500 nuoren pojan joukosta näyttelemään Alex Rideriä, teini-ikäistä MI6-vakoojaa, Anthony Horowitzin kirjaan perustuvassa elokuvassa *Stormbreaker*. Pettyfer olisi voinut päästä myös näyttelemään pääroolia elokuvaan Eragon, mutta hän valitsi mieluummin Alex Riderin, koska kyseinen elokuva kuvattaisiin Britanniassa ja sen lähiympäristössä, kun taas *Eragon* olisi kuvattu Tšekissä. Pettyfer pelkää nimittäin lentämistä.

*Stormbreaker*-elokuvan ensi-ilta Isossa-Britanniassa oli 21. heinäkuuta 2006.
Pettyfer ei aio ottaa vastaan Alex Riderin roolia seuraavassa elokuvassa, koska hän on jo liian vanha teinivakoojan rooliin.

Lopetettuaan *Stormbreakerin* kuvaukset Pettyfer ei puhunut elokuvasta kenellekään koulussaan. Hän noudatti kollegansa Ewan McGregorin neuvoa, joka kertoi hänelle, että yksityiselämä ja ammatti on pidettävä erillään.
Elokuvan kuvausten loputtua Pettyfer päätti jättää koulunsa ja keskittyä näyttelijänuraansa, vanhempiensa suostumuksella.

## Yksityiselämä
Pettyfer, joka kuvailee itseään urheilijaksi, asuu Windsorissa, Berkshiressä. Hän kävi Shiplake College boarding schoolia. Pettyfer harrastaa mm. hiihtoa ja jääkiekkoa.
Pettyferin lempiväri on oranssi, ja hän ei pidä jalkapallosta. Hän on seurustellut mm. Dianna Agronin ja Emma Robertsin kanssa.

## Filmografia

## Lähteet

### Web
*Alex Pettyfer Source
Rieszin esityslause

Funktionaalianalyysissä on useita variaatioita **Rieszin esityslauseesta**. Alkuperäisen tuloksen funktioavaruudessa  \mathcal{C}(0,1)  todisti unkarilainen matemaatikko Frigyes Riesz vuonna 1909 artikkelissaan *Sur les opérations fonctionnelles linéaires*.

Yksinkertaisimmillaan Rieszin esityslause sanoo, että jokainen Hilbertin avaruus on oma duaalinsa:  \mathcal{H} = \mathcal{H}^*. Tarkemmin sanottuna ne ovat isometrisesti isomorfiset. Lause voidaan yleistää myös Banachin avaruuksille.

## Hilbertin avaruudessa
Olkoon  \mathcal{H}  Hilbertin avaruus,  \mathcal{H}^* = \lbrace f:\mathcal{H} \rightarrow \mathbb{K}, f \, \text{ lineaarinen} \rbrace  sen (jatkuva) duaaliavaruus (ja skalaarikunta  \mathbb{K} = \mathbb{R}  tai  \mathbb{C} ).

Tällöin jokaista funktionaalia  f \in \mathcal{H}^*  vastaa yksikäsitteinen  y \in \mathcal{H} , jolla pätee  f(x) = \langle x, y \rangle  kaikilla  x \in \mathcal{H} . Vastaavasti kaikilla  y \in \mathcal{H} , kuvaus  x \mapsto \langle x, y \rangle  on jatkuva funktionaali.

## Lineaaristen funktionaalien esityslause C<sub>c</sub>(''X''):ssä
Seuraava lause esittää positiivisia lineaarisia funktionaaleja Cc(*X*):ssä, kompaktissa joukossa jatkuvia komleksifunktioita. Borelin joukko viittaa &sigma;-algebraan, jonka virittää avoimet joukot.

Epänegatiivinen additiivinen Borelin mitta &mu; lokaalisti kompaktissa Hausdorffin avaruudessa *X* on säännöllinen jos ja vain jos 

* &mu;(*K*)  \mu(E) = \inf \{\mu(U): E \subseteq U, U \mbox{ avoin}\} 

*  Ehto
: \mu(E) = \sup \{\mu(K): K \subseteq E, K \mbox{ kompakti}\} 
on voimassa kun *E* on avoin tai *E* on Borel ja &mu;(E) c(*X*) määritellyille positiivisille lineaarisille funktionaaleille &psi; on olemassa yksikäsitteinen Borel-säännöllinen mitta &mu; *X*:ssä, jolle
: \psi(f) = \int_X f(x) \, d \mu(x) \quad 
kaikilla Cc(*X*)-funktioilla *f*.

## Viitteet

## Aiheesta muualla
* Bachman, Narici: Functional analysis
Puu-Juuka

**Puu-Juuka** on Juuan kirkonkylän vanha keskusta Juuan kunnassa Pohjois-Karjalassa. Se sijaitsee Juuanjoen ja valtatie 6:n sekä Juankoskentien välisessä kolmiossa. Puu-Juuan miljöö on arvokas kulttuurihistoriallinen kohde ja Suomessa melko harvinainen säilynyt esimerkki entisaikain kirkonkylien rakennusperinteestä. Vanhimmat alueen rakennukset ovat 1800-luvun lopulta ja 1900-luvun alusta. Osa taloista on asuintaloja, osa asuinliiketaloja ja julkisia rakennuksia. Rakennuksista löytyy mielenkiintoisia yksityiskohtia: frontoneita sekä koristeellisia ikkunanpuitteita ja räystäskonsoleja. Puu-Juuassa on 26 yksittäistä arvokasta, suojeltavaa rakennuskohdetta eri vuosikymmeniltä.
__NOTOC__
## Myllymuseo
Myllymuseo sijaitsee Juuanjoen varressa, Herralankoskella. Myllytoimintaa Herralankoskella on ollut ainakin 1870-luvulta 1950-luvulle. Museon rakennuksia ovat mylly, myllärin tupa, aitta ja sauna sekä 193 metriä pitkä uittoränni, joka on ollut käytössä 1950-luvulle saakka. Juuka-Seura perusti museon 1970-luvulla.

## Historia
Juuan kirkonkylän kohdalla oli asutusta jo 1500-luvulla. 1800-luvun loppupuolella kylä alkoi kasvaa maantien varteen ja sinne tuli kauppaliikkeitä. 

## Kirja Puu-Juuasta
Ensimmäinen Puu-Juuasta tehty kirja, *Puu-Juuan raitilta*, ilmestyi vuonna 2005. Tekijä on juukalainen toimittaja Matti Puoskari.

## Katso myös
*Puu-Nurmes

## Lähteet
Juuan kunta elinkeinotoimi: *Kävelykierros Puu-Juua*ssa.
Tyvek

**Tyvek** on DuPont-yrityksen luoma synteettinen materiaali, josta valmistetaan muun muassa kertakäyttöisiä työasuja. Tyvek on verkkomaista muovikangasta, joka pitää vettä, mutta on kuitenkin hengittävää. Tyvek-asussa on vetoketju, ja asu on yleensä valkoinen. Tyvek-pukua käytetään yleensä suojaamaan muita vaatteita esimerkiksi likaantumiselta.

Kemialliselta koostumukseltaan Tyvek on kehrättyä HDPE-polyeteeniä.

## Aiheesta muualla

*Product Handbook for Tyvek   (pdf)
Age of Consent

**Age of Consent** on Virgin Steele -yhtyeen neljäs albumi vuodelta 1988. Levyllä kuullaan myös Judas Priest -cover "Desert Plains". Age of Consent jäi 80-luvulla vähälle huomiolle, mutta julkaistiin myöhemmin remasteroituna uudelleen. Virgin Steele esittää kappaletta Burning of Rome nykyäänkin keikoilla.

## Kappaleet
#
#
#
#
#
#
#
#
#
#

## Kokoonpano
* David DeFeis – laulu, kosketinsoitin, tuottaja
* Ed Pursino – kitara, bassokitara
* Joe O'Reilly – bassokitara
* Joey Ayvazian – rummut

## Arvostelut
* Allmusic: 

## Aiheesta muualla
* Age of Consent discogs.com -sivustolla
* 

## Lähteet
Pizza Express

**Pizza Express** on vuonna 1984 perustettu pizzeria-ketju, joka aloitti ensimmäisenä Suomessa  pizzojen kotiinkuljetuksen.

Ketjulla on Suomessa 24 pizzeriaa mm.  Helsingissä, Vantaalla, Espoossa, Nurmijärvellä ja Sipoossa.

## Lähteet

## Aiheesta muualla
* Ketjun kotisivut
Raimo Karlsson

**Raimo ”Sumo” Johan Hilding Karlsson** (18. helmikuuta 1948 Helsinki – 27. helmikuuta 2007 Phuket, Thaimaa) oli suomalainen painija, joka voitti urallaan 9 Suomen mestaruutta yli 100-kiloisten sarjassa. Hän kuoli sukellusmatkalla Thaimaan Phuketissa.

Karlssonin aktiiviura painijana kesti 1960-luvulta 1980-luvun alkuun ja hän saavutti urallaan lukuisia mitaleita. Urallaan hän edusti Viipurin Voimailijoita.

## Saavutukset
* Olympiaedustaja Münchenissä 1972 
* MM-kisaedustaja Istanbulissa 1974 
* EM-kisoissa seitsemäs 1971 ja 1976, kahdeksas 1973 
* SM-kultaa kreikkalais-roomalaisessa painissa 1972, 1975–1978 ja 1980
* SM-kultaa vapaapainissa 1974–1976

## Lähteet
* Suomen painiliitto: Raimo ”Sumo” Karlsson (arkistoitu versio, archive.org)

### Viitteet
Platinum (Sony)

**Platinum range** eli suomeksi niin sanottu *Platinum-sarja* on Sony PlayStationin halpapelisarja PAL-alueilla, johon kuuluvat muun muassa Yhdistynyt kuningaskunta, Australia, Uusi-Seelanti ja Eurooppa.

Platinum-sarjan tunnistaa hopean/harmaan värisestä kaistaleesta pelin kotelossa. Pelin levyn etiketti ei sisällä mitään alkuperäisestä etiketistä, vaan se on korvattu yksinkertaisella kiiltävällä pinnalla, jossa keskellä etikettiä sijaitsee pelin nimi mustien reunojen ympäröimänä.

Jotta peli pääsi Platinum-sarjaan, sen oli pitänyt myydä maailmanlaajuisesti yli 600&nbsp;000 kappaletta oltuaan tavallisesti vuoden markkinoilla. Myynnin saavutettua kyseisen lukeman pelistä tuli Platinum-versio ja Sony pudotti sen hinnan noin puoleen alkuperäisestä.

## Esimerkkejä Platinum-nimikkeistä
* *[[Ace Combat (videopeli)|Ace Combat]]*
* *[[Crash Bandicoot (videopeli)|Crash Bandicoot]]*
* *[[Final Fantasy VII]]*
* *[[Rayman]]*
* *[[Tekken (videopeli)|Tekken]]*
* *[[Worms (peli)|Worms]]*
* *[[Gran Turismo 3]]*
* *[[Grand Theft Auto: San Andreas]]*
* *[[Call of Duty 4: Modern Warfare]]*
* *[[Call of Duty: World at War]]*
* *[[Grand Theft Auto IV ]]*
Merck

**Merck** tarkoittaa muun muassa seuraavia:

* MSD (Yhdysvalloissa ja Kanadassa Merck & Co., Inc, on yhdysvaltalainen lääketeollisuusyritys
* Merck KGaA, saksalainen lääkevalmistaja ja kemianteollisuuden yritys

## Sukunimi
* Johann Heinrich Merck (1741–1791), saksalainen kirjailija ja kriitikko
Tenjin-minamin metroasema

**Tenjin-minamin metroasema** () on Fukuokan kaupungin Chūōn suuralueella sijaitseva metroasema. Asema on ensimmäinen asema Nanakuma-linjalla Tenjin-minamin aseman päästä lukien. Asema avattiin 3. maaliskuuta 2005.

Tenjin-minamin asema sijaitsee Fukuokan keskustassa ja sen yhteydessä toimii Tenjin chikagai -kauppakatu josta on suorat yhteydet moniin keskustan kauppa- ja liike-elämän keskuksiin. Tenjin-minamin asemalta on myös Chikagai-kauppakadun kautta yhteys Tenjinin asemalle.

Asema on rakennettu kahteen kerrokseen maan alle, joista ylimmässä on lipunmyynti, kauppoja sekä portit ja alemmalla laiturit.

Tenjinin aseman läheisyydessä sijaitsevat muun muassa:

***Kaupat**:
**Shoppers Daiei
**Mina Tenjin
**Futata Fukuoka Tenjin
**ACROS Fukuoka
**Tenjin chikagai
**Shintenchōn kauppa-alue
**Mitsukoshi Fukuoka
**Iwata Yamato
**Solaria Stage
**Solaria Plaza
**Tenjin Core
**Tenjin VIVRE
**I.M.S
**Best Denki
**Mediamall Tenjin
**Bic Camera Tenjin 1 & Tenjin 2
**Apple Store
**Fukuoka Daimaru

***Asemat**:
**Nishitetsun Fukuokan (Tenjin) asema
**Nishitetsu Tenjin Bus Center

***Julkiset laitokset**:
**Fukuokan kaupungintalo
**Fukuokan pankin päätoimisto
**Mitsubishi-Tōkyō UFJ -pankin toimisto
**Mizuho-pankin toimisto
**Fukuoka-Tenjinin pääpostitoimisto

***Hotellit**:
**Nishitetsu Grand Hotel
**Solaria-Nishitetsu Hotel

## Aiheesta muualla
* Tenjin-Minami  - aseman sivut
Watanabe dōrin metroasema

**Watanabe dōrin metroasema** () on Fukuokan kaupungin Chūōn suuralueella sijaitseva metroasema. Asema on toinen asema Nanakuma-linjalla Tenjin-Minamin aseman päästä lukien. Asema avattiin 3. maaliskuuta 2005.

Watanabe dōrin asema on saanut nimensä yhden Fukuokan päätien mukaan ja sen ympärillä sijaitseeki useita isoja hotelleja. Aseman lähistöllä sijaitsevat muun muassa:

* New Otani Hakata -hotelli
* Central Hotel Fukuoka
* APA Hotel Fukuoka  Watanabe dōri
* Kyushu Electric Powerin päätoimisto (Denki building ja Denki hall)
* Fukuoka Broadcasting Systemin päätoimisto
* BiVi Fukuoka
* Haroyoshin puisto
* Haroyoshin kansalaishalli
* Hirosen sairaala

## Aiheesta muualla
* Watanabe dōri  - aseman sivut
Fernando Lugo

**Fernando Lugo Méndez** (s. 30. toukokuuta 1951) on paraguaylainen poliitikko ja entinen katolisen kirkon piispa. Hän voitti maan 20. huhtikuuta 2008 järjestetyt presidentinvaalit ja astui virkaansa 15. elokuuta.

Lugo vihittiin papiksi elokuussa 1977 ja San Pedron piispaksi 1994. Vapautuksen teologia vaikutti voimakkaasti Lugoon ja hänet tunnettiin köyhien piispana.

Lugo erosi joulukuussa 2006 papin virasta ryhtyäkseen ehdokkaaksi maan presidentinvaaleissa. Katolinen kirkko kielsi hänen eronsa, koska piispaksi ryhdytään vapaaehtoisesti ja ikuiseksi ajaksi. Kirkko on vaatinut häntä jatkamaan piispan tehtäviään, mutta pidättänyt hänet tehtävistään. Paraguayn perustuslaki puolestaan kieltää kirkollisissa asemissa toimivia tulemasta valituiksi. Hän sai kuitenkin paavi Benedictus XVI:lta siunauksen tehtävään ja vapautuksen piispanvirasta.

Lugo puhuu sujuvasti kumpaakin Paraguayn virallista kieltä, espanjaa ja guaranía.

Lugo sai vaaleissa noin 40 prosenttia äänistä, ja hänen merkittävin kilpailijansa Blanca Ovelar sai 30 prosenttia. Lugo astui virkaansa 15. elokuuta 2008.

Lugo tunnusti huhtikuussa 2009 olevansa kaksivuotiaan pojan isä.
Myöhemmin kaksi muutakin naista sanoi Lugon olevan lapsensa isä.

Maan pohjoisosassa toimiva Paraguayn kansanarmeija (Ejército del Pueblo Paraguayo), joka surmasi poliisin ja suurtilan yksityisvartijoita, sekä on kaapannut kaksi rikasta karjankasvattajaa, sai Lugon julistamaan kesäkuussa 2010 neljään departementtiin poikkeustilan ja lähettämään 3000 armeijan sotilasta paikalle. EPP:ssa arvioidaan olevan noin 20 jäsentä.

Elokuussa 2010 Lugolla diagnosoitiin syöpä rintakehässä, nivusissa ja lannenikamissa. Hän joutui kemoterapiaan São Pauloon, jolloin oppositio vaati häntä jättämään asemansa ja varapresidentti Federico Francoa astumaan virkaan.

Vuoden 2012 alussa Lugo diagnosoitiin täysin parantuneeksi syövästä.

Kesäkuussa 2012 Lugo pantiin viralta kongressin äänestyksessä. Äänestyksen syy oli poliisin ja maattomien maanviljelijöiden yhteenotto, jossa kuoli 17 ihmistä. Kongressi piti Lugoa vastuussa tapahtumista. Monet naapurimaat pitivät Lugon viraltapanoa vallankaappauksena. Varapresidentti Federico Franco vannoi virkavalan ja toimii maan presidenttinä vuoden 2013 loppuun.

## Lähteet
* In Paraguay, a bishop upsets church and state (International Herald Tribune) 
* Paraguay’s Ruling Party Faces Threat of a Populist Bishop (The New York Times) 

### Viitteet

## Aiheesta muualla
Yakuinin asema

**Yakuinin asema** () on Fukuokan kaupungin Chūōn suuralueella sijaitseva rautatie- ja metroasema. Asema on kolmas asema Nanakuma-linjalla Tenjin-Minamin aseman päästä lukien sekä toinen asema Nishitetsun Tenjin-Ōmuta-linjalla.

Metroasema avattiin 3. maaliskuuta 2005, mutta rautatieasema on alun perin valmistunut 1. kesäkuuta 1927. Asemaa ryhdyttiin muuttamaan korotetuksi 25. maaliskuuta 1995 alkaen, jotta se olisi yhteensopiva Hiraon aseman kanssa. Rakennusvaiheen aikana asemalla pysähtyivät vain pikalinjat. Rakennusvaihe loppui maaliskuussa 1996, jolloin aseman siirtyi myös lähiliikenteen käyttöön.

Yakuinin asema toimii metro- ja rautatieasemana. Rautatieasema on korotettuna ilmassa ja sen alla sijaitsee kauppoja. Metron asema sijaitsee maan alla.

Aseman lähistöllä sijaitsevat muun muassa:

* Fukuokan kaupungin vedenhuollon virastotalo
* FM Fukuoka
* Kyushu Electric Powerin päätoimisto (Denki building ja Denki hall)
* Fukuoka Broadcasting Systemin päätoimisto
* Partner's Hotel Ōmiya
* APA Hotel Fukuoka Watanabe dōri
* Fukuoka Toei Hotel
* Fukuokan keskuskirkko
* New Otani Hakata -hotelli
* Yakuin kinenin puisto
* Shogakukan Fukuoka building
* Kawaijuku Fukuokan koulu

## Aiheesta muualla

* Nishitetsun kotisivut 
* Yakuin  - aseman sivut
Suomen krematoriot

## Käytössä olevat

**Suomen [[krematorio]]t** valmistumisvuosineen:
* Espoo, Kappelin hautausmaa (1964)
** Kunnostus vuonna 2006: vanha tuhkausuuni (1964) vaihdettiin uuteen ja uudempi (1990) tuhkausuuni uudenaikaistettiin.
* Helsinki, Hietaniemen krematorio (1926)
* Helsinki, Malmi (Siunauskappelin alakerrassa toimiva vanha krematorio 1966, Siunauskappelin pohjoispäädyssä maanpäällisessä rakennuksessa toimiva uusi krematorio 2007)
* Hyvinkää, Rauhannummen hautausmaa (1974) 
* Hämeenlinna, Vuorentaan hautausmaa (1971) 
* Imatra, Tainionkosken hautausmaa (2003) 
* Joensuu, Joensuun ev.lut hautausmaa (1989)
* Jyväskylä, Mäntykankaan hautausmaa (1995)
** Uusi uuni valmistui vuonna 2010
* Kajaani, Paltaniemen hautausmaa (1995)
* Kangasala, Vatiala (2013)
* Karjaa, Pyhän Olavin hautausmaa (1964)
* Kokkola, Keski-Pohjanmaan keskussairaala (2021)
* Kotka, Parikan hautausmaa (1973)
* Kuopio, Iso hautausmaa (1984)
** Uusi krematorio otettu käyttöön 2024
* Lahti, Levon hautausmaa (1969) 
** Uusi kotimaassa tehty uuni otettu käyttöön vuonna 2001
* Oulu, Oulun hautausmaa (Intiö) (1973, Uuni uusittu 2008)
* Pori, Käppärän hautausmaa (1988)
** Porin uusi krematoriouuni valmistui keväällä 2006 siunauskappelin taakse välisiipeen.
** Porin vanha krematoriouuni valmistui vuonna 1988 siunauskappelin itäpäätyyn kellarikerrokseen, ja se toimii ruuhkien ja remonttien tarpeessa varauunina.   
** Porin metsähautausmaan krematorio otettiin käyttöön 2024   
* Seinäjoki, Törnävän hautausmaa (1979)
* Turku, Turun hautausmaa (1967)
* Vaasa, Uusi hautausmaa (1973) 
** Uusi uuni valmistui vuonna 2010
* Vantaa, Honkanummi (1991) 
** Uusi uuni rakennettiin vuonna 2002 sekä vanha vuonna 1991 valmistunut uuni uudistettiin
* Rauma, Monnan hautausmaa (2008)
* Rovaniemi, Tavivaaran hautausmaa (2023)

## Käytöstä poistetut
* Tampere, Kalevankangas (1967–2016)
** Krematorioon tehtiin täyskunnostus vuonna 1991

## Suunnitteilla
Tuhkahautausten lisääntyminen on aiheuttanut tarvetta uusien krematorioiden rakentamiselle ja vanhojen kunnostamiselle. Kuopion uudessa krematoriossa olisi tilaa toiselle uunille, mutta sen rakentamisesta ei ole tehty päätöstä. 

Vuonna 2023 tuhkattiin jo 64 prosenttia kaikista Suomen kuolleista. *Suomen Kuvalehden* mukaan uurnahautausten yleistyminen on johtanut suorastaan krematorioiden ruuhkautumiseen. Ongelma on merkittävä etenkin pääkaupunkiseudun ulkopuolella, esimerkiksi Mikkelissä, ja suurin Pohjois-Suomessa. Suomen hautaustoiminnan keskusliiton pääsihteerin mukaan vuonna 2020 Suomeen tarvittaisiin kolmesta neljään uutta krematoriota. 

## Lähteet

## Aiheesta muualla

* Krematoriosäätiö 
* YLE: Krematorioista pulaa: Vainajia joudutaan kuljettamaan halki Suomen
Osasco

**Osasco** on kunta São Paulon osavaltiossa Kaakkois-Brasiliassa. Kunnan asukasluku oli 666&nbsp;740 vuonna 2010.

## Lähteet

## Aiheesta muualla
São Bernardo do Campo

**São Bernardo do Campo** on kunta São Paulon osavaltiossa Kaakkois-Brasiliassa. Kunnan asukasluku oli 765&nbsp;463 vuonna 2010.

## Kaupunginosat

* Alves Dias
* Anchieta
* Assunção
* Baeta Neves
* Balneária
* Batistini
* Botujuru
* Centro
* Cooperativa
* Demarchi
* Dos Alvarengas
* Dos Casa
* Dos Finco

* Ferrazópolis
* Independência
* Jordanópolis
* Montanhão
* Nova Petrópolis
* Paulicéia
* Planalto
* Rio Grande
* Rudge Ramos
* Santa Terezinha
* Taboão
* Zona Rural

## Lähteet

## Aiheesta muualla
Mauri Jaakkola

**Mauri Olavi Jaakkola** (18. lokakuuta 1926 Kuusankoski – 7. huhtikuuta 1992 Helsinki) oli suomalainen elokuvanäyttelijä ja elokuvajärjestäjä. 1940–50 -lukujen taitteessa hän oli Suomen Filmiteollisuuden kuukausipalkkalaisena, jonka jälkeen siirtyi Fennada-Filmin palvelukseen. Suurin osa Jaakkolan rooleista oli pieniä sivurooleja.

## Lähteet

## Aiheesta muualla
*
Un giorno di regno

**Un giorno di regno, ossia il finto Stanislao** () on italialaisen oopperasäveltäjä Giuseppe Verdin kaksinäytöksinen ooppera, jonka italiankielisen libreton kirjoitti Felice Romani. Libretto perustuu ranskalaisen Alexandre-Vincent Pineux Duvalin näytelmään ”Les Faux Dtanislas”. Ooppera sai ensi-iltansa Milanon Teatro alla Scalassa 5. syyskuuta 1840.

*Un giorno di regno* on Verdin ensimmäinen yritys koomiseksi oopperaksi. Teos oli kuitenkin lähes täydellinen epäonnistuminen, ja siihen liittyi myös säveltäjän henkilökohtaisia ongelmia, sillä hänen puolisonsa Margherita Barezzi kuoli sävellystyön aikana. Verdi ei palannut koomisten oopperoiden säveltämiseen ennen kuin vasta uransa lopulla oopperassa *[[Falstaff]]*.

## Roolit
*Ritari di Belfiore, Puolan kuninkaan Stanislauksen peitenimi (baritoni)
*Kelbarin paroni (buffo)
*Markiisitar del Poggio, nuori leski ja paronin veljentytär ja ritarin rakastettu (mezzosopraano)
*Herra La Rocca, Bretagnen valtionvarainhoitaja Edoardon setä (buffo)
*Kreivi Ivrea, Brestin komentaja (tenori)
*Delmonte (basso)
*Kuoro, ystäviä, palvelijoita sekä paronin vasalleja.

## Tarina
Ooppera kertoo maanpaossa elävän Puolan kuninkaan Stanisław Leszczyńskin (Stanislaus I 1677–1766) kohtalosta. Kun hänet oli karkotettu Puolasta ja hän oli menettänyt kruununsa Saksin Fredrik Augustille, hän palasi Puolaan ranskalaisten tukemana. Stanislaus kuitenkin menetti kruununsa uudestaan kolmen vuoden kuluttua hävittyään Saksin joukoille. Hän pakeni Ranskaan.

## Äänitykset
*Kapellimestari Lamberto Gardelli ja orkesterina Royal Philharmonic Orchestra. Keskeisissä rooleissa: Ingvar Wixell, Vicente Sardinero, Vladimiro Ganzarolli, William Elvin sekä Richard Nunn. Aänitys 9.8.2005 CD.
*Kapellimestari Lamberto Gardelli ja orkesterina Royal Philarmonic Orchestra ja kuorona Ambrosian Singers. Keskeisissä rooleissa: Fiorenza Cossotto, Jessye Norman, José Carreras, Ingvar Wixell, Vincenzo Sardinero, Wladimiro Ganzarolli, Wiliam Elvin sekä Ricardo Cassinelli. Äänitys on vuodelta 1973, CD.
*Kaapellimestari Alfredo Simonetto sekä orkesterina ja kuorona *Orchestra e Coro di Milano della RAI*. Äänitys vuodelta 1885 CD.

## Lähteet

## Aiheesta muualla
*Oopperan libretto
*Ooppera libretto  
*Oopperan libretto 
*Oopperan historiaa ja taustoja  }
Jaguar XJ220

**Jaguar XJ220** on Jaguarin vuosien 1992–1994 välillä valmistama superauto. Se esiteltiin ensimmäisen kerran vuonna 1988 Birmingham Auto Show’ssa prototyyppinä. Nimi XJ220 johtuu siitä että sen piti päästä 220 mailin huippunopeuteen. Tätä ei kuitenkaan ihan saavutettu, sillä tuotantomalli pääsi 350 kilometrin eli 217 mailin tuntinopeuteen. Auto suunniteltiin kilpailemaan Ferrari F40:ä ja Porsche 959:ä vastaan. Auton suunnitteli Keith Helfet.  Valmistusaikanaan se oli nopein sarjavalmisteinen auto. 

Autoa valmistettiin 281 kappaletta. Siitä valmistettiin myös erikoismallit XJ220 Pininfarina Brunein sulttaania varten ja XJ220 S TWR autokilpailuja varten.

Sarjatuotantomallin rakennetta muutettiin huomattavasti prototyyppiin verrattuna, suurimpina eroina keskellä sijainnut V12-moottori vaihdettiin tuplaturbolla varustetuksi V6-moottoriksi ja neliveto takavedoksi. Jo 1-vaihteella auto kulkee enimmillään 107 km/h.

Autoon tehdyt muutokset ja sen huomattavasti noussut hinta aiheuttivat ennakkotilauksen tehneiden keskuudessa niin paljon tyytymättömyyttä, että Jaguar antoi tilaajille mahdollisuuden perua tilauksensa.

XJ220 on yksi legendaarisimmista superautoista ja se esiintyy monissa videopeleissä, mm. Gran Turismo-sarjan peleissä.

## Jaguar XJ220S

Mallin S-versio sisältää tehokkaamman moottorin [507 kW (680 hv) @ 7200 r/min].

## Moottorit

Moottorina on Tom Walkingshaw Racingin kehittämä 3,5-litrainen kahdella turboahtimella varustettu V6-moottori, joka perustuu MG Metro 6R4 -ralliauton moottoriin.
*3498&nbsp;cm³ V6 24V tuplaturbo - 404 kW (549 hv) @ 7000 r/min, 641 Nm @ 4500 r/min

## Mitat

*Pituus:	4930&nbsp;mm 
*Leveys:	2220&nbsp;mm 
*Korkeus: 1150&nbsp;mm 
*Akseliväli: 2640&nbsp;mm 
*Omamassa: 1372&nbsp;kg

## Lähteet

## Aiheesta muualla

*Jaguar XJ220 Jaguarin mediasivustolla
Liikevoitto

**Liikevoitto** eli **liiketulos** tarkoittaa kirjanpidossa tuloslaskelman erää, joka lasketaan vähentämällä liikevaihdosta ja liiketoiminnan muista tuotoista liiketoiminnan kulut ja poistot. Liikevoitto on liiketoiminnan tulos ennen korkoja, veroja, tilinpäätössiirtoja ja voitonjakoa. Jos liikevoitto on negatiivinen, kyseessä on **liiketappio**.

Liikevoitto tai -tappio kertoo sen rahamäärän, joka liiketoiminnasta jäi jäljelle, kun siitä vähennetään liiketoiminnan aiheuttamat kulut. Liikevoitto on riippumaton yrityksen pääomarakenteesta. Liikevoittoa laskettaessa ei oteta huomioon lainanantajien, verottajan ja omistajien vaatimuksia. Koska liikevoitosta ei nettotulokseen verrattuna ole vähennetty veroja ja korkokustannuksia, mahdollistaa se eri veroalueilla ja erilaisilla pääomarakenteilla varustettujen yritysten kannattavuuden vertailun.

Jos yritys tekee liiketappiota, yritys ansaitsee liian vähän kattaakseen liiketoimintansa kulut. Tällöin yritys ei pysty tuottamaan korvauksia lainanantajille, verottajalle eikä omistajille.

Toisaalta nk. **kertaerät** ovat liiketoimintaan kuulumattomia kuluja ja menoja; myyntivoitot, työpaikkojen vähennyksistä aiheutuvat kulut, yrityksen maksamat sakot, omaisuuden arvoon tehtävät muutokset jne. Mikäli kertaeriä ei huomioida, käsitys yrityksen liiketoiminnan kehityksestä pelkän liikevoiton muutoksen perusteella ei kuitenkaan anna todellista kuvaa yrityksen tuloksesta. Siten todellisempi käsitys liikevoittoa arvioitaessa on verrata liikevoiton kehitystä ilman satunnaisia tuotto- ja kulueriä.

## Liikevoittoprosentti
**Liikevoittoprosentti** eli **liiketulosprosentti** on liiketoiminnan tulos suhteessa liiketoiminnan tuottoihin:
:\mathrm{Liikevoittoprosentti} = \frac{\mathrm{Liikevoitto}}{\mbox{Liiketoiminnan tuotot}} \times {100}

Liiketoiminnan tuotot tarkoittaa liikevaihtoa ja liiketoiminnan muita säännöllisiä tuottoja.

Tämä tunnusluku kuvaa yrityksen liiketoiminnan menestystä ottaen kohtuullisesti huomioon toimialojen väliset erot.

## Ohjearvot
Liikevoittoprosentin ohjeellisia arvoja ovat:
* yli 10 %: hyvä
* 5–10 %: tyydyttävä
* alle 5 %: heikko
Ohjearvoihin kannattaa suhtautua varauksella. Tavoite riippuu toimialan ja liiketoiminnan luonteesta ja ansaintalogiikasta: tarvittavan pääoman määrästä, pääoman kiertonopeudesta ja siitä, kuinka paljon liiketoimintaan liittyy jalostusarvon luontia.

## Lähteet
Amoksisilliini

**Amoksisilliini** on beetalaktaami­ryhmään kuuluva antibiootti, joka luokitellaan penisilliinin puolisynteettisiin johdannaisiin aminopenisilliineihin. Amoksisilliinin teho perustuu muiden beetalaktaamien tavoin bakteerin soluseinän rakentamisessa tarvittavan peptidoglykaanin synteesin estoon. Amoksisilliinin kemiallinen kaava on C16H19N3O5S, moolimassa 365,4 g/mol ja CAS-numero 26787-78-0.

## Käyttö
Amoksisilliinia käytetään penisilliinin tavoin hoitamaan monien grampositiivisten bakteerien aiheuttamia infektioita. Se tehoaa lisäksi penisilliiniä paremmin gramnegatiivisia sauvabakteereita kuten *[[Haemophilus influenzae]]*ta vastaan. Amoksisilliini on yleensä tehokas myös *[[Salmonella]]*-, *[[Shigella]]*-, *[[E. coli]]*- ja *[[Listeria]]*-bakteereihin. Amoksisilliinia valmistetaan myös yhdistettynä beetalaktamaasientsyymin estäjään klavulaanihappoon, jolloin yhdistelmävalmisteen vaikutuskirjo on laajempi.

Amoksisilliinilla hoidetaan muun muassa välikorvantulehdusta, poskiontelontulehdusta, keuhkoputkentulehdusta, virtsatieinfektioita ja joitakin sukupuolitauteja.

## Amoksisilliinille resistentit bakteerit

Staphylococcus aureus- ja Moraxella catarrhalis -kannoista yli 90 % on resistenttejä, n. kolmannes Shigella-kannoista, 20 % H. Influenzae -kannoista, 25 % virtsan E. coli -kannoista ja suuri osa ulkomaista alkuperää olevista salmonelloista. Luonnostaan resistenttejä ovat Bacteroides fragilis, klebsiellat, indolipositiiviset proteukset, Serratia, Citrobacter ja Pseudomonas. 

## Haittavaikutukset
Yleisimmät amoksisilliinin aiheuttamat haittavaikutukset ovat ihottuma, ripuli, pahoinvointi ja vatsakivut. Lääkkeellä hoidetuista henkilöistä 1–4 prosenttia saa allergisen reaktion, joka voi ilmetä kutinana, nokkosrokkona tai angioödeemana. Harvinaisia haittavaikutuksia ovat luuydinlama, anafylaktinen reaktio ja maksa- tai munuaisvauriot.

## Katso myös
*Aikajana antibiooteista

## Lähteet

## Aiheesta muualla

*Terveysportti, metatesaurus: Amoksisilliini
* Human Metabolome Database (HMDB): Amoxicillin 
* Food Component Database (FooDB): Amoxycillin 
* Kyoto Encyclopedia of Genes and Genomes (KEGG): Amoxicillin 
* ChemBlink: Amoxicillin 
* The Comparative Toxicogenomics Database (CTD): Amoxicillin
Musta torni IV: Velho

**Musta torni IV: Velho** () on Stephen Kingin *[[Musta torni]]* -kirjasarjan vuonna 1997 ilmestynyt neljäs osa, joka julkaistiin suomeksi *Velho* -nimellä 1998. Tämän kirjan jälkeen seurasi pisin tauko ennen kuin sarja jatkui vuonna 2003.

## Juoni

Kirjassa Roland Deschain, Eddie, Susannah, Jake ja Oi ovat onnekkaasti selvinneet Blaine-yksiraiteisen kyydistä, mutta ovat harhautuneet säteen polulta. Roland alkaa kertoa tovereilleen tarinaa nuoruudestaan ja ensirakkaudestaan. Tarina käsittää lähes koko kirjan, lukuun ottamatta kirjan alun tapahtumia Blaine-yksiraiteisella, sekä lopun tapahtumia, jossa kumppanukset onnistuvat pääsemään takaisin säteen polulle.

Tarinassa nuoret Roland, Cuthbert ja Alain estävät Farsonin joukkojen varustamisen tuhoamalla joukot ja näille tarkoitetun öljyn. Lisäksi Mejisin noidalla Rhealla on hallussaan eräs todella mielenkiintoinen lasipallo. Rolandilla on Mejisissä kiihkeä suhde Susan Delgadoon, jonka on tarkoitus naida Mejisin Pormestari. Rolandin ja Susanin suhde on hankala niin heidän itsensä kuin muidenkin kannalta.
Nettotulos

**Nettotulos** on yrityksen toiminnan tulos verojen vähentämisen jälkeen.

Nettotuloksella ymmärretään tavallisesti yrityksen varsinaisen, säännöllisen toiminnan tulosta ennen tilinpäätössiirtoja tai liiketoimintaan kuulumattomia kertaluontoisia eriä (satunnaiseriä).

Nettotulos lasketaan vähentämällä liikevaihdosta muuttuvat kulut, kiinteät kulut, poistot, arvonalennukset, korkokustannukset ja verot.

:*Nettotulos = liikevaihto - muuttuvat kulut - kiinteät kulut - poistot - arvonalennukset - korot - verot*

Näin laskettu nettotulos ei välttämättä ole sama kuin *kokonaistulos* tai kirjanpidon tilikauden tulos eli tuloslaskelman viimeinen rivi.

## Vaihtoehtoisia laskentatapoja
Toisinaan nettotulos voidaan ymmärtää samaksi kuin tilikauden tulos. 

Yritysanalyysissä nettotulos lasketaan ennen kertaluontoisia eriä, jos analyysin tekijä uskoo erien todella olevan vain kertaluontoisia. Erät voi myös sisällyttää nettotulokseen. Näin toimitaan esimerkiksi silloin, jos analyysin tekijä uskoo kertaluontoisena ilmoitetun tappion todellisuudessa toistuvan, jolloin hän ottaa asian huomioon vähentämällä tappion nettotuloksesta ja saa näin realistisempana pitämänsä käsityksen yhtiön tuloskunnosta.

## Nettotulosprosentti
**Nettotulosprosentti** tarkoittaa nettotulosta liiketoiminnan tuottoihin:
: \mathrm{Nettotulosprosentti} = \frac{\mathrm{Nettotulos}}{\mbox{Liiketoiminnan tuotot}} \times {100}
Liiketoiminnan tuotot tarkoittaa liikevaihtoa ja liiketoiminnan muita säännöllisiä tuottoja.

Nettotulosprosentille ei aseteta yleisiä ohjearvoja. Prosentti on yrityskohtainen. Se riippuu yrityksen kilpailustrategiasta, omaisuuden rakenteesta, pääomarakenteesta ja toimialasta. Jos yrityksellä on paljon velkaa, nettotulos voi jäädä pieneksi eikä osingonmaksuvaraa jää. Jos taas yrityksellä on vähän velkaa ja suuri oma pääoma, nettotulos jää suuremmaksi, mikä onkin tarpeen, koska omistajilla on silloin suuret voitonjakotavoitteet suurelle sijoitukselleen.

## Lähteet